**О Т Ч Е Т**

**на дейността през 2022г**

****

**Настоящия отчет е разработен на основание чл. 16, т.4,чл. 26 ал. 1 и 2 от ЗНЧ**

**І. Основна цел на читалищната дейност през отчетната 2022 година е да развива и укрепва читалището, като местен център с културно-просветна, информационна, социална и гражданска функции. Да го превръща в съвременен ефективен център, предлагащ всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество.**

**ІІ. Под цели и приоритетни направления в дейността на читалището през отчетната година:**

1. **Възраждане и съхраняване на непреходните духовни ценности, автентични традиции и самобитни обичаи.**
2. **Превръщане на читалището в притегателен център и място за изява и оползотворяване на свободното време както на възрастни, така и за деца и младежи.**
3. **Иновативна политика и работа по проекти за развитие на:**

* **Гражданското и патриотично възпитание.**
* **Правно просвещение.**
* **Формиране на етично и толерантно съзнание и поведение сред населението.**
* **Читалището в подкрепа на семейството.**
* **Информационна подкрепа на образованието.**
* **Духовно и нравствено възпитание на младите.**
* **Екологично просвещение на населението.**
* **Формиране на здравословен образ на живота.**
* **Художествено – естетическо образование.**
* **Краезнание.**

**Население към 31.12.2021г. – 520 постоянни жители на село Змейово.**

**Съвместна дейност с други неправителствени организации от село Змейово:**

* **клуб на пенсионера**
* **клуб на офицерите и сержантите от резерва и запаса на МНО и МВР с. Змейово.**

**Социални партньорства през отчетната година:**

* **НПО „ Земя завинаги” гр. Стара Загора**
* **Читалищата на селата: Остра могила, Хрищени, Дълбоки и Преславен от общ. Стара Загора.**
* **Читалища от общини: общ. Мъглиж, общ. Котел, общ. Гълъбово, общ. Чирпан, общ. Казанлък, общ.Хасково, общ. Свиленград, общ. Нова Загора, общ. Раднево и др.**

**Дейността на НЧ „ Пробуда – 1928” се разпостранява чрез социалните мрежи, рекламни брошури, флаери и медии. За целта са създадени два профила на читалището и неговата дейност. Състав на обществен съвет от изявени местни деятели в помощ на НЧ „ Пробуда – 1928” село Змейово:**

1. **Стефка Андреева – председател на НЧ „ Пробуда – 1928” с. Змейово**
2. **Христо Трифонов – полковник от гранични войски**
3. **Валентин Вълев – бизнесмен и дарител**
4. **Мария Иванова – философ и преподавател по народни танци**
5. **Величка Папачева – дългогодишен читалищен деятел**
6. **Неделчо Генев – офицер от българската армия**
7. **Златина Чорева – историк, етнолог**
8. **Кирилка Вълева – преподавател по история и география**
9. **Калинка Тарлева – председател на пенсионерския клуб**
10. **Васил Герлимов – академик**
11. **Никола Пеев – икономист**
12. **Емилия Петкова – читалищен секретар**

**Участие на читалището в реализацията на областни, общински социокултурни програми през отчетната година:**

**Онлайн участия в общински и национални инициативи през цялата година.**

**Мероприятие за привличане на читатели чрез изложба на нови книги, публикации на страниците на читалището и мобилна връзка с читателите.**

**Популяризиране на всички значими мероприятия през 2022г. проведени от народното читалище чрез: интернет страниците на читалището, сайта на община Стара Загора, национално радио, ТВ БТВ и други медии.**

**Наличие на собствена страница на читалището в интернет**

* **Наличие на собствена страница в социалната мрежа Facebook с адрес НЧ „ Пробуда – 1928” с. Змейово и „От змейовското минало към бъдещето”.**

**ІІІ. ОТЧЕТ НА ДЕЙНОСТТА ПО ПЛАН –ПРОГРАМАТА**

**НА НЧ „ПРОБУДА – 1928” С. ЗМЕЙВО**

**ПРЕЗ ОТЧЕТНАТА ГОДИНА ЗА:**

**ПРОСВЕЩЕНИЕ НА НАСЕЛЕНИЕТО**

**Формиране на здравословен образ на живот и образоване**

* **Чрез публикации в интернет страниците и групите на село Змейово**

**ФОРМИРАНЕ НА ТОЛЕРАНТНО СЪЗНАНИЕ И ПОВЕДЕНИЯ СРЕД НАСЕЛЕНИЕТО**

**Основни направления:**

* **Към малцинствата живеещи на територията на населеното място и района;**
* **Форми на работа: беседи с подрастващите на открито – през летните месеци**

**ЧИТАЛИЩЕТО В ПОДКРЕПА НА СЕМЕЙСТВОТО**

**Направления за работа:**

* **Повишаване информираността на семействата, попълване на техните**

**педагогически, психологически и правни знания най-вече на млади семейства.**

**Форми за работа: през цялата година чрез разговори и онлайн чрез страницата на читалището. Читалището в помощ на неграмотни ромски семейства във връзка с попълване на документи, разговори с родители за повишаване грамотността на децата от същите семейства и интернет услуги.**

**ЕКОЛОГИЧНО ПРОСВЕЩЕНИЕ НА НАСЕЛЕНИЕТО**

**Направления за работа:**

1. **Практически дейности с местното население свързани с екологията и опазване на околната среда и др. с мото „ Добрите идеи никога не остават незабелязани” - почистване на църквата в село Змейово и чит. двор - косене на трева и изрязване на ненужни клони и дървета през отчетната 2022 г.**

**КРАЕЗНАНИЕ**

**Основната краеведска дейност е насочена към издирване на сведения, необходими за всестранното изучаване на населеното място:**

1. **Природа и природни богатства – информиране на населението за природните дадености , местности, хидроенергийни източници и растителен и животински свят – през цялата година.**
2. **История- информиране на населението за политическата, стопанската и културна история, революционни движения, паметници на културата/историко –етнографска сбирка/ , архитектурата и народното творчество - през цялата година.**
3. **Обществено –икономически живот, икономика и култура, административен и икономически капацитет на населеното място, НПО др. Информиране на населението – желаещи да научат повече за района и селото - през цялата година.**

**БИБЛИОТЕКА, РАБОТА С ЧИТАТЕЛИТЕ,**

**МАСОВИ МЕРОПРИЯТИЯ**

1. **Обогатяване на библиотечния фонд – закупуване на нова литература**

**Източници и способи за комплектуване на библ. Фонд през отчетната година:**

**Библиотечен фонд към 31.12.2022г. 6 672 б.е.**

1. **Ново набавени библиотечни материали през 2022г.**

**Книги – 4 б.е. / покупка/**

**Книги – 40 б.е. / дарение/**

**Читатели 82 бр., от тях до 14 години 17 броя**

**Води се инвентарна книга и дневник на библиотеката.**

1. **Опазване на библиотечния фонд:**

* **Работа с читателските задължения чрез телефонни обаждания, писменни уведомления и др.**
* **Ремонт на овехтели книги чрез подвързване – 12 броя**

**ЛЮБИТЕЛСКО ХУДОЖЕСТВЕНО ТВОРЧЕСТВО,**

**Целенасочена работа, насочена към опазване на фолклора и традиционното народно богатство през отчетната 2022г. със създадени условия и възможности за тяхното развитие и популяризиране.**

**ПОСТОЯННО ДЕЙСТВАЩИ КОЛЕКТИВИ ПРИ НЧ „ПРОБУДА – 1928” С. ЗМЕЙОВО**

**Постоянно действащи колективи:**

1. **Група за изворен фолклор – 22 човека**
2. **Певческа група – 7 човека**
3. **Танцова група – 12 човека**

**Временни колективи: Лазарска група – 10 деца и девойки**

**Кръжоци – „Детско творчество” – 15 деца**

**МАТЕРИАЛНО – ТЕХНИЧЕСКА БАЗА**

**Състояние на МТБ в периода на отчитане. Съответствие с нормите за противопожарна безопасност, здравословни и безопасни условия на труд**

1. **Налични 2 броя пожарогасители.**
2. **Наличие на противопожарна система .**

**Предоставената сграда на НЧ „ Пробуда – 1928” с. Змейово разполага с библиотека, канцелария, киносалон, зала, складови помещения и санитарен възел. Обща площ с дворно място – 1 518 кв.м. По предписание на РЗИ са изпълнени през 2022г. следните дейности: смяна на дървена дограма с алуминиева. Подмазване на прозорци в библиотеката и един от коридорите на читалището. почистване на улуци, смяна на счупени керемиди, подмазване на капаци. Покривната част на сградата е в лошо състояние, вследствие на което е нарушен облика на таваните и стените в канцеларията и библиотеката. Необходима е смяна на дървената конструкция на покривната част, поради износване на дървения материал. Във връзка с тези обстоятелства е заявен ремонт на покрива и смяна на съществуващата ел. инсталация от 1958г. През декември 2021г. е направен оглед и опис на проблемните места в сградата от инвенститорско звено при община Стара Загора.**

**ОТЧЕТ ПО КАЛЕНДАРЕН ПЛАН ЗА МЕРОПРИЯТИЯТА**

**ЯНУАРИ**

**01.01.-10.02.2022г. Конкурс „Виното и пелинът – царете на зимната трапеза”, в чест на празника на пелина. В онлайн конкурса участваха над 35 колектива и индивидуални участници на 13 общини от страната с тематични снимки, фолклор, рисунки, карикатури и стихотворения. Жури от читалищното ръководство оцени изпратените материали и отличи най-добрите творби с дипломи и предметни награди. Всички участници получиха грамоти за участие и предметни награди.**

**21.01.2022г- Бабин ден – публикация на страницата на читалището с филм за бабин ден, направен от групата за народни обичаи при НЧ „ Пробуда – 1928” село Змейово през 2015г.**

**25.01.2022г. Проведена онлайн здравна беседа свързана с често изразени болести в пенсионната възраст. Използвани източници – читалищната библиотека.**

**ФЕВРУАРИ**

**07.02.2022г. Публикация на страницата на читалището годишнина от смъртта на Петко Киряков останал в българската история като Капитан Петко войвода.**

**14.02.2022г. Традицията в село Змейово на Трифон Зарезан започва с подготовка в домовете на лозарите. Стопанката, снахите и дъщерите ще омесят и опекат вкусни хлябове, ще приготвят местни традиционни ястия и ще изпроводят мъжете от семейството с думите " Да е на берекет и тази година". Филмът е създаден, за да се знае, помни и съхрани един от най-почитаните змейовски обичаи свързан с правенето на вино и наложен пелин.**

[**https://youtu.be/fU-cReUcIqk**](https://youtu.be/fU-cReUcIqk?fbclid=IwAR14Ovc7Ob4CjCoNmNjseHn5hORu1WwCKPqaAIf7D_aK-Z3R2DUulB_6Wvo)

**Трифон Зарезан 2022г. в село Змейово!**

**С много настроение, музика, вино, змейовски наложен пелин, благословии и традиционни ястия се проведе празникът на лозарите.**

**Благодарение на добрите почвени и климатични условия в село Змейово са запазени традициите в лозарството и производството на вино и пелин. По стара традиция на 14 февруари се празнува „ Трифон Зарезан”, както е било от старо време с традиционно зарязване на лозето и с веселие на открито. В присъствието на 50 човека се извърши водосвет и молебен за добра и плодородна година.**

**18.02.-20.02.2022г. Във връзка с годишнина от смъртта на Апостола на свободата Васил Левски във фоаето на читалището се направи изложба с портрети и произведения за него. Направени са онлайн беседи с информация за живота и дейността на Левски.**

**27.01-31.01.2022г. Самодейци от НЧ „ Пробуда – 1928” село Змейово в подготовка за посрещане на Баба Марта с изработване на мартеници и фигура на баба Марта с височина 1.40 м.**

**МАРТ**

**01.03.2022г. С интересни и красиви мартеници се проведе тържество в читалището. Във връзка с денят на самодееца и денят на мартеницата се проведе тържество в присъствието на 22 членове. Участие на читалището в изложение на мартеници в община Стара Загора. Направена е и онлайн беседа за традицията на първи март в село Змейово свързана с украсяване на входните врати с червени конци с цел да пазят семействата от болести и лоши влияния.**

**03.03.2022г. – Във връзка с освобождението на България от турско робство читалището организира тържество с присъствието на местни жители и гости от гр. Стара Загора. С почит и признателност към загиналите за свободата на България пред паметниците от руско турската и балканската война се поднесоха венци и цветя. С рецитал и доклад на представители на МНО мероприятието е качено в интернет на страницата на читалището.**

**06.03.2022г. онлайн беседа в групите на село Змейово на тема: „Приложение на билките в борбата с вирусните заболявания”.**

**10.03.2022г. Във връзка с приготвянето на наложен пелин в село Змейово стартира интересно изследване по проект „ Еко общество чрез храна”. Доцент д-р Десислава Димитрова от БАН, Докторант Ваня Бонева от Тракийски университет и д-р Мария Славчева от отдел „Туризъм и младежки дейности” общ. Стара Загора в сътрудничество с НЧ „ Пробуда – 1928” село Змейово.**

**16.03.2022г. Ремонтни дейности в сградата на читалището.**

**20.03.2022г. онлайн беседа за навършване на 300 години от рождението на Паисий Хилендарски и 260 години от написването на История славянобългарска. Информиране на гражданите за едно от първите копия на безценната книга направена в село Змейово от поп Харитон през лятото на 1831г.**

**21.03.2022г. Участие във фотоконкурс „Моето любимо цвете” организиран от читалището в село Яворово.**

**23.03.2022г. Участие на НЧ „ Пробуда – 1928” село Змейово в конкурс за автентични престилки организиран от читалището в село Злато поле.**

**25.03.2022г. Публикация на страницата на читалището на тема „ Как се е празнувал Благовещение в село Змейово”. Данните са събрани от възрастни местни жители и публикувани така, както са разказани.**

**27.03.2022г. Публикации за старт на онлайн конкурс за четенето.**

**30.03.2022г. Стартиране на ремонтни дейности на екосан по проект чрез фондация „Земя завинаги”гр. Стара Загора. Договаряне за ремонтни дейности на санитарния възел със смяна на покривна конструкция и вътрешен ремонт.**

**АПРИЛ**

**Участие в проект с име „ Културно – историческо наследство в селски кътове” към Национален фонд Култура за създаване на условия на трета сцена в Националния фолклорен събор „Богородична стъпка” за изложение на занаяти, фолклор и традиционни ястия разположени в 15 селски къта.**

**01.04.2022г. Старт на онлайн конкурс за четенето с вкус или как да пържим завистливите езици. Организатори народните читалища на селата Преславен, Змейово и Дълбоки. Конкурсът се проведе от април до септември с включени кулинарни рецепти от краеведска и художествена литература. Кампанията е насочена към деца и възрастни и в нея взеха участие индивидуални участници, читалища, училища, библиотеки и НПО на територията на област Стара Загора.**

**01.04.2022г. Първо априлско настроение с онлайн изложба на страницата на читалището и групите на село Змейово на интересни авторски карикатури.**

**04.04.2022г. Читалището с нова табела, устойчива на силните ветрове.**

**07.04.2022г. НЧ „ Пробуда – 1928” на регионална работна среща за библиотекари на тема: Състояние и дейност на библиотеките от област Стара Загора. Статистика за 2021г.**

**04.2022г. В навечерието на Възкресение Христово, НЧ „ Пробуда – 1928” изработи и предостави тематични сувенири в благотворителния базар с принос за спасяване на детски животи.**

**04.2022г. С много настроение, лазарови песни и наричания се проведе лазаров ден в село Змейово. Момичета и девойки в красиви носии посетиха над 120 домове в селото. Лазарската група допринесе за много настроение и веселие в селото.**

**14.04.2022г. Публикуване на първият участник в конкурса „За четенето с вкус или как да пържим завистливите езици”.**

**19.04.2022г. Със съдействието на Община Стара Загора, НЧ „Пробуда – 1928” село Змейово се включи в националната инициатива за собственоръчен препис на част/страница/ от новобългарския превод от Зографското издание на „История славянобългарска”. Проявата е с благословията и подкрепата на манастира „ Св. вмчк Георги” Света Гора – Атон, във връзка с 300 години от рождението на Паисий Хилендарски, 60 години от канонизирането на Преп. и 260 години от написването на „История славянобългарска”.**

**19.04.2022г. Участие на НЧ „ Пробуда – 1928” в Национален фотоконкурс със снимки от природата на село Змейово.**

**21.04.2022г. В библиотека „Искра” гр. Казанлък на Велики четвъртък жените от НЧ „ Пробуда – 1928” село Змейово, демонстрираха на децата от 4-та група на ДГ „Теменуга” и 5 а клас на ОУ „Паисий Хилендарски” стари техники за боядисване на яйца.**

**25.04.2022г. Публикация на читалището в групите на село Змейово за събирането, съхраняването и ролята на билките с ползи за здравето.**

**29.04.2022г. По съвместна оперативна програма за трансгранично сътрудничество с изпълнител фондация „Земя завинаги” осигури ремонт на екосан тоалетна на стойност 480.00 лв. В тази връзка наши гости бяха членове на женска международна организация „Сороптимист”, чиято дейност е свързана с култура и чиста природа. За всички гости читалището осигури подаръци с информация за село Змейово, традиции, легенда и поминък. Гостите получиха от жените на читалището домашни шарени терлици.**

**МАЙ**

**06.05.2022г. Тридневно участие на самодейните колективи от читалището в националния събор на овцевъдите до Петропавловския манастир в Арабанаси. 25 участника показаха селски бит от старозагорско, обичаи и традиционни ястия пред хиляди гости и участници.**

**11.05.2022г. Във връзка с празника на библиотекаря е направена публикация на страницата на читалището.**

**20.05.2022г. Проведена беседа в присъствието на 22 човека във връзка с денят на Светите братя Кирил и Методий, на българската азбука и култура и славянската книжовност. Направена е и публикация на страницата на читалището.**

**21.05.2022г. Направена публикация на страницата на читалището за открити сцени и арт пространства в Стара Загора, наситени със събития до месец септември 2022г.**

**22.05.2022г. За най-малките читатели предоставени интересни четива в групите на село Змейово.**

**24.05.2022г. Участие на 30 самодееца в „Майски празници” в село Зетьово, общ. Чирпан.**

**27.05.2022г. онлайн покана на страницата на читалището към всички деца от село Змейово за празнично веселие и забавни игри в деня на детето.**

**ЮНИ**

**01.06.2022г. Проведен детски празник в село Змейово, изпълнен със забавни игри и веселие в присъствието на 16 деца на възраст от 4г. до 15г.**

**02.06.2022г. Отдаден е поклон с поднасяне на венци и цветя пред паметниците на загиналите герои за свободата на България с рецитал и беседа в присъствието на 24 човека.**

**06.2022г. Анализ на междинни резултати от провеждане на национален онлайн конкурс „ За четенето с вкус или как да пържим завистливите езици” с кулинарни рецепти от краеведска и художествена литература април – септември. Конкурсът има за цел да се насърчи четенето и творческите търсения в подкрепа на запазване, съхраняване и споделяне на краеведската история и в подкрепа на четенето, самодейността и здравословното хранене. Най – млад участник – 8г., най- възрастен участник – 85г.**

**10.06.2022г. НЧ „Пробуда – 1928” отправя покана към всички любители на народните хора за участие в танцов самодеен колектив при читалището за начинаещи. До тази дата групата за напреднали продължава да заучава нови танци и хора.**

**11.06.2022г. Начало на летните занимания с деца и юноши от 5г.до 15г.**

**13.06.2022г. Грижата за здравето е от първостепенно значение за всички хора. Читалището отправи покана към екип от Регионална Здравна Инспекция на тема: Профилактика на хронични незаразни болести свързани с нормализиране на кръвното налягане, вредните влияния на солта, как да поддържаме чрез храната здравето си в добро състояние и други решения за хронични заболявания. Осигурени бяха професионални апарати за проследяване на процеси в тялото, както и професионални лектори с възможност за допълнителни въпроси по здравните теми.**

**16.06.2022г. Над 1400 участници на възраст от 7г до 91г. от 5 области в страната, съмишленици от други държави и др. преписаха собственоръчно от една до няколко страници на „ История славянобългарска”. За нас беше чест да участваме в родолюбивата инициатива и да дадем своя принос в опазването на българската култура, както и да присъстваме на заключителното събитие проведено в РБ „ Захарий Княжески”гр. Стара Загора.**

**17.06.2022г. Подготовка за смяна на нов покрив на санитарния възел чрез финансиране на ремонтни дейности от неправителствени организации – участници в международни проекти.**

**18.06.2022г. Участие на танцовата група от читалището в двудневния народен събор „ Света Троица в гр. Тополовград. Удостоени с награди за отлично представяне.**

**25.06.2022г. За поредна година танцовата и певческа групи участваха, както в кулинарната изложба, така и във фолклорната програма в деветото издание на празника на житото – Пътят на хляба в село Преславен, общ. Стара Загора. Читалището е отличено с почетното първо място в кулинарната изложба.**

**30.06.2022г. По проект/програма/ на РБ „ Захарий Княжески” гр. Стара Загора над 12 деца от село Змейово демонстрираха древни техники с глина. В изнесено ателие по моделиране на глина и рисуване с естествени багрила, децата изработиха праисторически фигурки. Всяко от ателиетата беше съпътствано от беседи, а създадените творби участваха в изложба представена в регионалната библиотека и в изложбени пространства в населени места от региона.**

**29.06.2022г. Във връзка с най-старият събор в село Змейово празнуван преди 70-80 години на Петровден се проведе онлайн беседа с краеведска информация събирана от местни хора и стари записки в летописната книга на местната църква.**

**ЮЛИ**

**07.2022г. Спечелен проект на НЧ „ Пробуда – 1928” към Национален фонд Култура на стойност 7 800 лв. с име „ Културно – историческо наследство в селски кътове” пренасочен с график на дейности през август 2023г.**

**07.2022г. Подготовка на НЧ „ Пробуда – 1928” село Змейово за провеждане на Национален фолклорен събор „Богородична стъпка” на трета сцена наречена „ На селски сбор не се кани”. Предварителни разговори със всички участници във фолклорната програма, интересни занаяти в селски кътове и изложение на традиционни ястия с готвене на живо.**

**07.2022г. Участие на групата за изворен фолклор в юбилейния концерт посветен на 95 годишнината на НЧ „ Възраждане 1927”, село Калояновец, общ. Стара Загора.**

**10.07.2022г. Здравей ваканция с кръжок „Детско творчество” има за цел да приобщи деца от село Змейово за работа в екип и насочи тяхното внимание към изработка на предмети с подръчни материали. 12 деца от селото в поредица от дни изработиха красиви подаръчни предмети и се забавляваха с четене на откъси от любими книги.**

**01.07.-30.07.2022г. Кампанията за „Четенето с вкус или как да пържим завистливите езици” и през юли месец продължи. На страницата на читалището се публикуваха всички участия от художествена литература на български автори.**

**През този месец се направиха няколко екскурзии в околностите на село Змейово, организирани от читалището с разрешение на родителите с деца от 6г. до 13г. с цел опознаване на историята, природните дадености, билките, местностите и реките.**

**През юли читалището направи публикации със стари архивни снимки на значими места в селото.**

**През юли месец читалището усърдно работи по организацията на селския двор на Богородична стъпка.**

**АВГУСТ**

**02.08.2022г. И тази година НЧ „Пробуда – 1928” организира за децата от село Змейово детска фото сесия и рисунки на тема „ С любов към природата”. Всички снимки и рисунки на децата се публикуваха от читалището на страницата на читалището и в групите на селото. Със желание децата снимаха и рисуваха прекрасни озеленени места, величествените борови гори над селото и всичко свързано с природата.**

**04.08 – 31.08.2022г В читалището се проведоха летни занимания с деца като: изработване на подаръчни предмети, картички и рисунки.**

**09.08.2022г. Лятна разходка в околностите на село Змейово с децата от кръжок „ Детско творчество”.**

**01.08.-31-08.2022г. Продължават публикациите от конкурса „За четенето с вкус или как да пържим завистливите езици”на страницата на читалището.**

**25.08.2022г. НЧ „Пробуда – 1928” публикува програмата за селския двор на трета сцена „ На селски сбор не се кани” – Национален фолклорен събор „Богородична стъпка”.**

**27.08.и 28.08. По покана на община Стара Загора НЧ „ Пробуда – 1928” село Змейово организира трета сцена наречена „ На селски сбор не се кани”на Богородична стъпка, с участието на колективи от страната представящи българския фолклор, занаяти и традиционни ястия. 15 селски къта допринесоха за прекрасното настроение на всички гости и участници, а фолклорните групи се погрижиха за всеобщо веселие в селския двор. Групите на читалището от село Змейово представиха селския бит с предене, чепкане, готвене и раздумка с гости и участници. С установен ред и дисциплина през двата дни на мероприятието всички гости и участници се насладиха на богато наредения двор и изложбите в него. Мероприятието се разпространяваше чрез живо предаване от личните профили на самодейците от Змейово. В дните на провеждане над 500 участника допринесоха за доброто настроение и прекрасната програма.**

**Август - НЧ „ Пробуда- 1928” попълни и изпрати до Министерство на културата формуляр за допълваща целева субсидия.**

**СЕПТЕМВРИ:**

**И през този месеца продължи кампанията за насърчаване на четенето и онлайн конкурс „ За четенето с вкус или как да пържим завистливите езици”.**

**02.09.2022г. С представители на НЧ „ Пробуда – 1928” село Змейово в Народния театър „Сълза и смях” се състоя национална читалищна среща.**

**04.09.2022г. Участие на танцовия колектив при НЧ „ Пробуда – 1928” в празника на село Остра могила, общ. Стара Загора.**

**05.09.2022г. Призив към жителите на село Змейово от страницата на читалището и групите на село Змейово за събиране на помощи за пострадалите от наводненията в няколко казанлъшки села.**

**06.09.2021г. проведено тържество в читалището в деня на Съединението на България с рецитал, доклад и програма в присъствието на 21 човека.**

**17.09.2022г. Организираните от читалището дарения от бутилирана вода, нови завивки, дрехи и консервирани храни за пострадалите от наводненията в село Богдан общ. Казанлък бяха приети със списък от дежурните екипи в наводненото село.**

**29.09.2022г. Обявяване на резултатите от провеждане на Национална кампания за насърчаване на четенето с онлайн конкурс „ За четенето с вкус или кък да пържим завистливите езици”. В кампанията взеха участие 22 читалищни библиотеки, 2 училищни, 1 регионална, 1 общинска и 1 градска библиотека. НЧ „ Пробуда – 1928” отговаря за първа категория от художествени произведения от български автори с описания на вкусна храна или напитки и на тяхната употреба. Постигнати са резултати като: реклама на библиотеките и богатството на техните фондове, нови читатели и нови партньорства в областта на книгите и четенето, съвместна и продължаваща работа на професионалисти от различни библиотеки и техните партньорски организации и подобрена взаимовръзка между библиотеките в страната.**

**ОКТОМВРИ:**

**„ За четенето с вкус или как да пържим завистливите езици” приключи окончателно през месец октомври с организатори - народните читалища на селата Дълбоки, Преславен и Змейово и десет партньори на обществени организации. На всички участници се изпратиха грамоти за участие, а на отличените дипломи и медали.**

**През този месец се започна подготовката за празника на пелина. Репетициите на самодейните колективи се провеждаха три пъти в седмицата. Ръководството на читалището съобщи на всички местни майстори на пелин, че след две тежки години в пандемия празникът на пелина ще се проведе на 17.12.2022г.**

**29.10.2022г. Д-р Атанас Панчев от гр. София представи в читалището една от своите книги „ Културно – историческо наследство в периода на българското възраждане”. Чрез издателската си къща д-р Панчев ни зарадва с преиздадената книга за „Малкият доброволец” от село Змейово с автор Стоян Яйджиев.**

**НОЕМВРИ**

**01.11.2022г. – В деня на народните будители е направена публикация на страницата на читалището за видни личности и будители от село Змейово с принос към съхраняване на българската история и култура. И тази година е отправено послание към следващите поколения в същата публикация да знаят и помнят своя род и памет, силно да обичат бащино огнище, свидно да любят всичко българско и да пазят България във вековете!**

**05.11.2022г. Участие в празник във връзка с 95 годишния юбилей на читалището в село Остра могила. Изнесена е програма от танцовия колектив на НЧ „ Пробуда – 1928” село Змейово.**

**07.11.2022г. Проведена беседа в НЧ „ Пробуда – 1928” село Змейово в присъствието на 16 човека на тема: Наложеният пелин – божествената напитка във всеки змейовски дом.**

**08.11.2022г. Направена публикация от читалището в групите на село Змейово и страницата за ползите на билката пелин и неговите лечебни свойства. Публикува се послание от старите майстори на пелин, за това как се берат билките и как се съхраняват.**

**14.11.2022г. Във връзка с 115г. от рождението на шведската писателка Астрид Лингрен се направи изложба в читалището с нейни произведения. Направена е публикация на страницата на читалището за живота и творчеството на писателката.**

**19.11.2022г. Танцовата група и групата за изворен фолклор участва в празника на Райската ябълка в село Хрищени.**

**29.11.2022г. НЧ „ Пробуда – 1928” на регионална работна среща за библиотеки от област Стара Загора на тема: Показатели за библиотечен фонд и индикатори за измерване ефективността на библиотечната дейност в РБ „ Захарий Княжески” гр. Стара Загора.**

**ДЕКЕМВРИ**

**06.12.2022г. Публикации за предстоящия празник на пелина в село Змейово. Информация за участващите майстори на пелин и участващите колективи и индивидуални участници. Подготовка за намиране на подходящо жури в конкурсната част на празника.**

**09.12.2022г. Участие на сърцати самодейци и членове на НЧ „ Пробуда – 1928” в предаване на БТВ „Вкусът на България” излъчен в най-гледано време на 16.12.2022г.**

**17.12.2022г. Стотици хора на единствения в света празник на пелина в село Змейово. Над 200 участника на колективи и индивидуални изпълнители от 8 общини на сцена. 13 носители на вековната традиция с 27 проби в надпреварата за първите три места, цвят, бистрота, аромат и награда на публиката. Над 10 автентични кътове в читалищния двор с наложен пелин и предмети от змейовския бит. Хубаво време, много настроение, прекрасни изпълнители, професионален оркестър, змейовски пелин и кръшни хора на 14-тото издание на Празника на пелина.**

**23.12.2022г. Публикация направена от НЧ „ Пробуда – 1928” във вестник Старозагорски новини на тема: Бъдни вечер в Змейово.**

**25.12.2022г. С дядо Коледа и най-малките деца от село Змейово пред елхата в центъра на селото. Вълнуващи мигове от срещата с белобрадия старец и веселите деца.**

**25.12.2022г. НЧ „ Пробуда – 1928” провежда традиционно коледно събиране на живущи от квартал „Бялата махала” за съвместно празнуване на Коледа.**

**Помощници- доброволци в дейностите на НЧ „ Пробуда- 1928” село Змейово за 2022г.**

**Величка Папачева, Бисера Иванова, Христо Трифонов, Христо Узунов, Калинка Тарлева, Валентин Вълев, Стефка Андреева, Стефка Стоянова, Кирилка Вълева, Неделчо Генев, Васил Герлимов, Дияна Пеева, Мария Иванова, Златина Иванова, Теньо Котев, Недка Дурлова, Пенка Пашова, Никола Пеев, Пламен Димов и др.**

**Изготвил отчета:………….**

**Емилия Петкова**

**Председател: ………………….**

**Стефка Андреева**

**10**